REPUBLIKA HRVATSKA
DJEČJI VRTIĆ VLAKIĆ MARTIJANEC
Upravno vijeće

KLASA:112-03/26-01/05
URBROJ:2186-30-03-26-2
Martijanec, 21. kolovoza 2026. god.

Na temelju članka 26. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23, 145/23, 145/24 i 22/26) i članka 51. Statuta Dječjeg vrtića Vlakić Martijanec, Upravno vijeće Dječjeg vrtića Vlakić Martijanec na 26. sjednici održanoj dana 21. kolovoza 2026. godine, raspisuje

JAVNI NATJEČAJ
za zapošljavanje na radno mjesto
ODGOJITELJ/ICA PREDŠKOLSKE DJECE

- 2 izvršitelja/ice na određeno puno radno vrijeme

[bookmark: _Hlk167359360]Za prijam u radni odnos odgojitelja/ice kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju (NN, br. 10/97, 107/07, 94/13, 98/19, 57/22, 101/23, 145/23, 145/24 i 22/26) te članka 2. Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN, br. 145/24).

Poslove odgojitelja djece od navršenih šest mjeseci života do polaska u osnovnu školu može obavljati osoba koja je završila studij odgovarajuće vrste za rad na radnome mjestu odgojitelja, a koji može biti:
a) Sveučilišni diplomski studij,
b) Sveučilišni prijediplomski studij,
c) Stručni prijediplomski studij,
d) studij kojim je stečena viša stručna sprema u skladu s ranijim propisima.
Pored navedenih uvjeta kandidati moraju ispunjavati i opće uvjete za prijem u radni odnos:
1. punoljetnost,
2. zdravstvenu sposobnost za obavljanje poslova radnog mjesta (dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru),
3. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju.

Kandidat je dužan na natječaj priložiti sljedeće dokumente u preslici:
1. vlastoručno potpisanu prijavu,
2. životopis,
3. dokaz o stečenoj stručnoj spremi,
4. dokaz o radnom stažu, odnosno elektronički zapis o radnopravnom statusu/ispis iz evidencije Hrvatskog zavoda za mirovinsko osiguranje, izdan za vrijeme trajanja natječaja,
5. uvjerenja/potvrde sukladno članku 25. Zakona:
a) uvjerenje nadležnog suda da se protiv kandidata ne vodi kazneni postupak za neko 
djelo iz članka 25. stavak 1. i 2. Zakona, ne starije od 60 dana,
b) uvjerenje nadležnog prekršajnog suda da se protiv kandidata ne vodi prekršajni
postupak za neko djelo iz članka 25. stavak 3. i 4., ne starije od 60 dana,
c) potvrdu Hrvatskog zavoda za socijalni rad prema mjestu stanovanja da kandidatu nisu izrečene zaštitne mjere iz članka 25. Zakona, ne starije od 60 dana, 
6. vlastoručno potpisanu izjavu o nepostojanju zapreka iz čl. 25. Zakona za prijem u radni odnos.

Prijave na natječaj s obveznom dokumentacijom dostaviti osobno u zatvorenoj omotnici na adresu: Dječji vrtić Vlakić Martijanec, Školska ulica 3B, 42232 Martijanec s naznakom "Prijava na javni natječaj za radno mjesto Odgojitelj/ica predškolske djece na određeno puno radno vrijeme.
U skladu sa Zakonom o ravnopravnosti spolova na natječaj se mogu javiti osobe oba spola.
Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na natječaj pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate/kinje samo pod jednakim uvjetima.
Osoba koja može ostvariti pravo prednosti:
-sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja.
Informacije o dokazima koji su potrebni za ostvarivanje prava prednosti pri zapošljavanju nalaze se na poveznici:
https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf
-sukladno čl. 47.-50. Zakona o civilnim stradalnicima iz Domovinskog rata (NN br. 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
-sukladno čl. 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo takvo pravo te dokaz o tome na koji način je prestao radni odnos kod posljednjeg poslodavca;
-sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20.), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.

Urednom prijavom smatra se prijava koja sadrži sve podatke i priloge navedene u tekstu ovog natječaja. 
Nepravovremene i nepotpune prijave neće se razmatrati. Isprave se dostavljaju u neovjerenim preslikama i ne vraćaju se, a prije sklapanja ugovora o radu izabrani kandidat dužan je predočiti izvornike traženih dokumenata. 
Upravno vijeće Vrtića zadržava pravo ne odabrati ni jednog kandidata ako utvrdi da prijave ne udovoljavaju uvjetima natječaja.
Prijavom na natječaj kandidati su izričito suglasni da Dječji vrtić Vlakić Martijanec može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka.
Natječaj će biti objavljen na mrežnoj stranici i oglasnoj ploči Hrvatskog zavoda za  zapošljavanje te na mrežnoj stranici i oglasnoj ploči Vrtića, a rok za dostavu prijava na natječaj je osam dana od dana objave natječaja.


                                                                         PREDSJEDNICA UPRAVNOG VIJEĆA
                                                                                         Dječjeg vrtića Vlakić Martijanec

                                                                               ___________________________
                                                                                    Sanja Grković, univ. mag. oec.                 

